Diari Oficial de la Generalitat Valenciana


Sumari del DOGV 4060, del 08-08-2001 (2001/7940)

Informació pública del programa d'actuació integrada sector de sòl urbanitzable del SUPN-4 del Pla General d'Ordenació Urbana de Sagunt.
----------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7940


Organisme emissor
:   Residencial Sector 2 Oeste, SL

Tipus de document
:   Anunci

Informació pública del programa d'actuació integrada sector de sòl urbanitzable del SUPN-4 del Pla General d'Ordenació Urbana de Sagunt. [2001/X7940]
  
La mercantil Residencial Sector 2 Oeste, SL, ha formulat una proposta de programa d'actuació integrada (alternativa tècnica), l'àmbit d'actuació de la qual comprèn el desenvolupament de sector de sòl urbanitzable del SUNP-4, del PGOU de Sagunt (València), amb una superfície de 456.199 m2.
  
S'acompanya:
  
Documento d'homologació
  
Pla parcial
  
Avantprojecte d'urbanització
  
Estudi hídric i hidràulic
  
Per a la seua informació pública i aprovació conjunta amb el programa, i tot això a l'empara de l'article 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (dipòsit de còpia de l'alternativa a l'Ajuntament, i acta notarial amb remissió d'avís a titulars, periòdic i DOGV).
  
A tenor de l'article 48.1.C), en relació amb l'article 46.3 de la citada llei, se sotmet la proposta de programa i altres instruments de planejament indicats a informació pública, per termini de vint dies hàbils, comptador a partir de l'endemà de la publicació d'aquest anunci en el Diari Oficial de la Generalitat Valenciana. La documentació esmentada es troba dipositada a la Notaria del senyor Esteban Moliner Pérez, sítia a Sagunt (avinguda dels Sants de la Pedra 8-baix).
  
Qualsevol persona interessada podrà comparèixer a la citada Notaria, i sol·licitar que se li exhibisca l'acta de protocol·lització de la documentació que integra la proposta de programa i el projecte de pla parcial que l'acompanya, així com obtenir-ne una còpia. També podrà personar-se a l'Ajuntament de Sagunt (Urbanisme), per a examinar-hi l'exemplar dipositat i formular, si fa el cas, al·legacions, alternatives tècniques o proposicions juridicoeconòmiques. I en ambdós casos (Notaria i Ajuntament), dins del termini indicat al paràgraf anterior (vint dies hàbils a partir de la publicació d'aquest anunci en el DOGV).
  
Alhora, durant el període de cinc dies, comptadors a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per optar a l'adjudicació del programa; tret que durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució en la quantia que s'hi determine. En aqueix cas escaurà la pròrroga de vint dies addicionals de l'art. 46.4 de la LRAU, cosa que es farà constar a l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la LRAU, s'ha procedit amb anterioritat a aquest anunci, a l'enviament de l'avís amb el seu contingut, a la totalitat de titulars cadastrals afectats.
  
Es preveu la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i per tal que servisca de notificació, s'ha exposat la relació de la totalitat de titulars cadastrals, adreça fiscal i superfície(m2), prèviament al tauler d'edictes de l'Ajuntament i publicat en el Butlletí Oficial de la Província, als efectes pertinents.